[{"text_idx": "#000000", "text": "Aasta hooldusto\u0308o\u0308taja 2022: Lea Malk"}, {"text_idx": "#000001", "text": "Lea Malk to\u0308o\u0308tab Kuressaare haigla operatsiooniplokis hooldusto\u0308o\u0308tajana. Ta on omandanud hooldaja kutse Kuressaare Ametikoolis ning on to\u0308o\u0308tanud ka hooldekodus ja haigla intensiivravi osakonnas. Ta on o\u0303pihimuline ja pidevalt ennast arendav hooldusto\u0308o\u0308taja, kes on hinnatud partneriks mitmesuguste operatsioonide tegemisel."}, {"text_idx": "#000002", "text": "Mis to\u0303i teid hooldaja to\u0308o\u0308 juurde?"}, {"text_idx": "#000003", "text": "Sattusin kooliajal to\u0308o\u0308le hooldekodusse ja juba toona, verinoorena, tundus to\u0308o\u0308 eakatega huvitav. See tundus teistsugusena ja andis vo\u0303imaluse aidata. Kui kooli lo\u0303petasin, la\u0308ksin siiski muid ameteid o\u0303ppima, kuid hooldusto\u0308o\u0308taja to\u0308o\u0308 jo\u0303udis ise minu juurde tagasi. Just siis, kui saabus aeg noorima lapse ko\u0303rvalt to\u0308o\u0308le tagasi minna, otsiti la\u0308hedalasuvasse hooldekodusse to\u0308o\u0308tajaid ning mind kutsuti sinna to\u0308o\u0308le. La\u0308ksin proovipa\u0308evale ja kui olin kolm tundi to\u0308o\u0308l olnud, toodi leping."}, {"text_idx": "#000004", "text": "Milliseid to\u0308id olete hooldusto\u0308o\u0308tajana teinud?"}, {"text_idx": "#000005", "text": "Esmalt to\u0308o\u0308tasin seitse aastat hooldekodus vanuritega. Selle ko\u0303rvalt omandasin ka hooldusto\u0308o\u0308taja kutse ning la\u0308bisin erinevaid kursuseid o\u0303endusabi teemadel. Olen pidevalt hoolitsenud selle eest, et end erialaselt ta\u0308iendada. Eks see ole ka u\u0308ks po\u0303hjuseid, miks mind u\u0308hel hetkel Kuressaare haigla intensiivravi osakonda to\u0308o\u0308le kutsuti. Viimased kolm-neli aastat olen to\u0308o\u0308tanud juba haigla operatsiooniplokis."}, {"text_idx": "#000007", "text": "Olen operatsiooni ajal operatsioonio\u0303e parem ka\u0308si \u2013 annan o\u0303ele ka\u0308tte vajalikud vahendid ja toetan teda. Samuti on minu ja kolleegide teha patsiendi operatsiooniplokki vastu vo\u0303tmine, lauale panemine ning temaga suhtlemine enne operatsiooni. Tihti on vaja patsienti rahustada ja selgitada, mis teda ees ootab. Kui operatsioon on tehtud, aitame patsiendi voodisse tagasi ja puhastame operatsioonitoa."}, {"text_idx": "#000009", "text": "Operatsioonitoa to\u0308o\u0308 ei ja\u0308a\u0308nud ka ko\u0303ige raskemal koroonaajal seisma. Va\u0308ga palju oli erakorralist to\u0308o\u0308d. Osa ta\u0308iendavast to\u0308o\u0308st oli po\u0303hjustatud ka sellest, et patsientide seisund halvenes plaanilise ravi peatamise to\u0303ttu ja mitmete patsientide tervislikud seisundid no\u0303udsid erakorralist sekkumist."}, {"text_idx": "#000010", "text": "Milliseid operatsioone Kuressaare haiglas tehakse?"}, {"text_idx": "#000011", "text": "Me teeme peaaegu ko\u0303ike alates proteeside panemisest kuni silmalaulo\u0303ikusteni va\u0308lja. Kuressaare haiglas ka\u0308ivad paljud ku\u0308lalisarstid mandrilt erinevaid lo\u0303ikusi tegemas, aga u\u0308leja\u0308a\u0308nud operatsioonitoa meeskond on kohapealne. See ta\u0308hendab, et peame hoidma end pa\u0308devatena ha\u0308sti paljudes valdkondades. Selleks, et minust oleks vo\u0303imalikult palju kasu, pean olema lo\u0303ikuse ajal mo\u0303ttega kaasa to\u0308o\u0308tama ja mo\u0303tlema ette ja\u0308rgmistele etappidele ning sellele, mida o\u0303de vo\u0303iks ja\u0308rgmisena vajada."}, {"text_idx": "#000016", "text": "Hooldekodus oli raskeid hetki rohkem, sest inimesed tulid sinna enamasti elu viimasteks va\u0308hesteks pa\u0308evadeks. Samuti oli raskem intensiivravi osakonnas. Operatsiooniplokis on raskeid hetki va\u0308hem, aga to\u0308o\u0308 ikkagi pingeline. Samas on siingi raskeid hetki, kui peab na\u0308iteks va\u0308ikseid lapsi lohutama."}, {"text_idx": "#000017", "text": "Kindlasti aitab raskete hetkedega toime tulla tunnustus. Meil on ette tulnud olukordi, kus patsient on enne operatsiooni endast va\u0308ljas, nutab meeleheitlikult, hoiab uksest kinni ja ei taha operatsioonituppa tulla. Inimesele rahulikult la\u0308henedes, olukorda inimlikult selgitades oleme pea alati jo\u0303udnud selleni, et patsient on rahunenud. Selliste olukordade ja\u0308rel on arstid ikka tunnustavalt ku\u0308sinud, et kuidas ma seda ku\u0308ll suutsin. Aeg-ajalt helistavad patsiendid vo\u0303i nende vanemad ta\u0308namiseks ning ka teiste osakondade kolleegid kiidavad. See annab po\u0303hjuse edasi pingutada ja na\u0308itab, et teen o\u0303iget asja."}, {"text_idx": "#000021", "text": "Kas tunnete, et hooldusto\u0308o\u0308tajaid hinnatakse piisavalt?"}, {"text_idx": "#000022", "text": "Mulle tundub, et hooldusto\u0308o\u0308tajaid tihti ei ma\u0308rgata. Meie haigla o\u0303ed ku\u0308ll teavad, et ilma hooldusto\u0308o\u0308tajateta ei ole korralikku tervishoiu meeskonda, kuid paljud inimesed isegi ei tea, et selline ametikoht on haiglas olemas. Samuti on va\u0308he neid, kes soovivad hooldajana to\u0308o\u0308tada. Olgem ausad, see to\u0308o\u0308 on u\u0308sna raske ja ei ole ka va\u0308ga prestiiz\u030cne, aga samas patsientidele va\u0308ga vajalik."}, {"text_idx": "#000027", "text": "Pereo\u0303dede tervisehindamise mo\u0303o\u0303dikud ootavad digitaliseerimist"}]